**Referat af ekstraordinær generalforsamling d 11. oktober 2020 på Blistrup Skole**

**Dagsorden:**

1. Valg a dirigent og referent
2. Valg af formand til bestyrelsen

Hvis formand findes i den nuværende bestyrelse, vil der skulle findes et nyt bestyrelsesmedlem fra grundejerforeningen for at bestyrelsen er fuldtallig.

1. Eventuelt

Inden den egentlige dagsorden blev sat i gang, var der en kort præsentation af bestyrelsen.

**Ad 1) Valg af dirigent og referent**

Elisabeth Streit Jellesmark blev valgt til referent uden modkandidater.

Allan Buus Pihl blev valgt til ordstyrer uden modkandidater.

**Ad 2) Valg af formand til bestyrelsen.**

Bestyrelsen har efter sidste generalforsamling talt sammen og i den forbindelse har Elisabeth besluttet, at hun gerne vil stille op til formand.

Da der ikke var andre fremmødte, der ønskede at stille op til formandsposten, blev Elisabeth valgt.

Der mangler herefter et bestyrelsesmedlem i bestyrelsen og på trods af lidt snak frem og tilbage omkring, at der var ryddet rigtig fint op i tidligere tiders rod, således at der nu er helt styr på medlemslister, betalinger, restancer m.v., var der ikke nogen fremmødte, der ønskede at stille op. Bestyrelsen fortsætter derfor med de 4 nuværende bestyrelsesmedlemmer og 2 suppleanter indtil næste års generalforsamling i maj.

Bestyrelsen består herefter af:

Formand: Elisabeth Streit Jellesmark, Bueager 20

Næstformand: Peter Kornbek, Bue-ager 29

Kasserer: Elise Hachmann-Nielsen, Bue-ager 17

Medlemmer: Allan Buus Pihl, Grønager 3

Suppleanter: Birgit Borregaard, Bue-ager 16 og Jette Skov, Bue-ager 23

**Ad 3) Eventuelt**

* 2 af vores nabo-grundejerforeninger har planer om at henvende sig til den overordnede grundejerforening (for alle grundejerforeninger i vores område – Gribskov Landligger Forbund (GLF)) ift. de udgifter de har til mosen.
* Bestyrelsen overdrager kassererfunktionen til en administrator/revisor pr. 1.1.2021 jf. tidligere generalforsamlingsbeslutning. Kassererfunktionen er den tungeste og kræver en del arbejde, hvilket ikke er foreneligt med fuldtidsarbejde og små børn. Opdatering af medlemslister, opkrævning og betalinger vil herefter køre stabilt og ensartet via en administrator. Bestyrelsen har undersøgt mulighederne og har fået tilbud på en sådan ordning til 12.000 kr. årligt.
* Kommentar til ovenstående: Det er et fornuftigt beløb, og der bør også være råd til at give bestyrelsens medlemmer et honorar. Fx et beløb under mindstegrænsen, der ikke skal betales skat af eller kontingentfrihed.
* Claus spurgte til hvem det endte med, der var revisor. Og det er så nu besluttet, at det er Claus Giliamsen, Bue-ager 25

Der var herefter ikke flere punkter eller kommentarer, hvorfor generalforsamlingen blev afsluttet.

***Der var – ud over bestyrelsen – mødt repræsentanter fra 8 parceller op, hvilket bestyrelsen synes er et meget ringe fremmøde, der uanset covid-19, tolkes som manglende interesse i, hvad der foregår i vores grundejerforening og det arbejde som bestyrelsen udfører. Vi vil gerne opfordre flere til at tage del i både arbejdet og beslutningerne omkring vores grundejerforening og sommerhusområde!"***

**Bestyrelsen, den 11. oktober 2020**